Ժողովրդի ինքնորոշման իրավունքը շարունակում է իր հաղթական երթը. պատգամավոր
Հարավային Սուդանում կայացած հանրաքվեն ցույց տվեց, որ ինքնորոշման իրավունքը շարունակում է իր հաղթական երթը, կարծում է իշխող Հայաստանի Հանրապետական կուսակցության խմբակցության քարտուղար Էդուարդ Շարմազանովը։«Սակայն նույնիսկ դրանից հետո Ադրբեջանն, անտեսելով միջազգային նորմերը, ինքնորոշման իրավունքի իրականացումը, իրավիճակն իր օգտին է մեկնաբանում և մինչ օրս շարունակում է պնդել, որ Ղարաբաղի ինքնորոշումը կարող է միայն Ադրբեջանի կազմում լինել։ Բայց ադրբեջանցիները կարող են նաև ավելի լայն գործել՝ ինքնորոշման իրավունք տալով, օրինակ՝ թալիշներին և լեզգիննենրին։ Արցախը երբեք գործ չի ունեցել անկախ Ադրբեջանի հետ»,- երեքշաբթի Հայաստանի խորհրդարանում ասաց Շարմազանովը։Ինչպես հիշեցրեց խորհրդարանականը, ՀՀ նախագահ Սերժ Սարգսյանն արդեն բազմիցս հայտարարել է, որ միակ արդար որոշումը կարող է կամ 1991թ.-ի հանրաքվեի արդյունքների ճանաչման ճանապարհը լինել, կամ հանրաքվեի ճանապարհով ինքնորոշման իրավունքի իրականացումը։Շարմազանովը նաև հիշեցրեց Հունաստան և Կիպրոս ՀՀ նախագահի այցերի մասին, որոնց ընթացքում, օրինակ, Կիպրոսն աջակցեց ՀՀ արտաքին քաղաքականությանը, իսկ հայ-թուրքական գործընթացի ձախողման պատասխանատվությունը Թուրքիայի վրա դրեց: Ինչպես նշեց պատգամավորը, նաև այցելությունների ընթացքում Կիպրոսը շեշտը դրեց ղարաբաղյան հակամարտության կարգավորման գործընթացում ազգերի ինքնորոշման իրավունքի վրա, իսկ նախագահն իր ելույթներում շեշտադրեց Թուրքիայի նեոօսմանյան քաղաքականությունը՝ հաստատելով Հայոց ցեղասպանության միջազգային ճանաչման վերաբերյալ ջանքերի ակտիվացման Հայաստանի մտադրությունը։«Չնայած այդ ամենին՝ շարունակվում են «20 տոկոս հողերի օկուպացման» մասին ադրբեջանաթուրքական հեքիաթները։ Բայց իրականում հենց Թուրքիան, որը Ցեղասպանության և հայրենիքից աքսորման միջոցով սկսեց իշխել պատմական հայկական և հունական հողերի վրա, միակ երկիրն է, որը ԵՄ է ձգտում և շրջափակման մեջ է պահում հարևան երկիրը։ Իսկ Ադրբեջանը Թուրքիայի ֆինանսական աջակցությամբ ԼՂՀ մի շարք շրջաններ է օկուպացրել»,- ասաց Շարմազանովը։Ղարաբաղյան հակամարտությունը սկսվել է 1988 թվականին, երբ գերազանցապես հայերով բնակեցված Լեռնային Ղարաբաղը հայտարարեց Ադրբեջանի կազմից դուրս գալու մասին: 1991թ. դեկտեմբերի 10-ին Լեռնային Ղարաբաղում հանրաքվե անցկացվեց, որի ժամանակ մասնակիցների 99,89 տոկոսը քվեարկեց Ադրբեջանից լիովին անկախանալու օգտին:Դրան հետևեցին Ադրբեջանի ձեռնարկած լայնածավալ ռազմական գործողությունները, որոնք հանգեցրին նրան, որ նրանք կորցրեցին վերահսկողությունը ոչ միայն Լեռնային Ղարաբաղի, այլև հարակից յոթ շրջանների նկատմամբ:1994թ. մայիսի 12-ին զինադադարի վերաբերյալ եռակողմ համաձայնագրի կնքումից հետո հակամարտության գոտում դադարեցին ռազմական գործողությունները, որոնց արդյունքում երկու կողմից էլ եղավ շուրջ 25-30 հազար զոհ և մոտ մեկ միլիոն մարդ ստիպված լքեց բնօրրանը:Հրադադարի ռեժիմ հաստատելու վերաբերյալ համաձայնագիրը մինչև այսօր ուժի մեջ է: 1992 թվականից ի վեր հակամարտության խաղաղ կարգավորման ուղղությամբ բանակցություններ են տարվում ԵԱՀԿ Մինսկի խմբի շրջանակներում, որի համանախագահներն են ԱՄՆ-ն, Ռուսաստանը և Ֆրանսիան: -0-	Loading...